
AIŠKINAMASIS RAŠTAS
DĖL SAVIVALDYBĖS TARYBOS 2026 M. VASARIO 26 D. SPRENDIMO NR. 1-32 „DĖL PANEVĖŽIO MIESTO SAVIVALDYBĖS 2026-2028 METŲ BIUDŽETO PATVIRTINIMO“ PAKEITIMO
       

2026 m. spalio 23 d.
Panevėžys


1. Sprendimo projekto tikslai ir uždaviniai: 
Savivaldybės tarybos sprendimo projektu siekiama patikslinti  Panevėžio miesto savivaldybės 2026–2028 metų biudžeto 2026 metų pajamas ir asignavimus. 
2. Siūlomos teisinio reguliavimo nuostatos, laukiami rezultatai: 
Sprendimo projektas išdėstomas nauja redakcija. 

3. Lėšų poreikis ir šaltiniai: 
Lėšų šaltiniai – Valstybės biudžeto ir Savivaldybės biudžeto lėšos.

[bookmark: _Hlk122079189]4. Sprendimui priimti reikalingi pagrindimai, skaičiavimai ar paaiškinimai: 
Parengtas patikslintas sprendimo projektas, atsižvelgiant į valstybės biudžeto lėšų pokyčius pagal priimtus teisės aktus: Asmens su negalia teisių agentūros prie Lietuvos Respublikos socialinės apsaugos ir darbo ministerijos direktoriaus 2026-10-14 įsakymu Nr. V-138 asmeninei pagalbai teikti ir administruoti papildomai skirta 109,2 tūkst. Eur valstybės biudžeto lėšų, Lietuvos Respublikos socialinės apsaugos ir darbo ministro 2026-10-06 įsakymu Nr. A1-612 socialinėms paslaugoms finansuoti papildomai skirta 600,0 tūkst. Eur valstybės biudžeto lėšų, Lietuvos Respublikos švietimo, mokslo ir sporto ministro 2026-10-02 įsakymu Nr. V-758 vaikų, kuriems skirtas privalomas ugdymas pagal ikimokyklinio ugdymo programą, ugdymui, maitinimui ir vežiojimui papildomai skirta 29,8 tūkst. Eur valstybės biudžeto lėšų, Lietuvos Respublikos socialinės apsaugos ir darbo ministerijos kanclerio 2026-10-09 potvarkiu Nr. A3-122 už 2026 m. spalio mėnesį skirta 2,6 tūkst. Eur lėšų laikinąją apsaugą Lietuvos Respublikoje gavusių užsieniečių vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms užmokesčiui švietimo teikėjui už vaiko, ugdomo pagal ikimokyklinio ar priešmokyklinio ugdymo programas, išlaikymą mokėti ir administruoti, taip pat Lietuvos Respublikos socialinės apsaugos ir darbo ministro 2026-10-05 įsakymu Nr. A1-611 užimtumo didinimo programoms įgyvendinti skirtų valstybės biudžeto lėšų sumažinta 34,6 tūkst. Eur.
Savivaldybės biudžeto pajamos didinamos 460,5 tūkst. Eur – į Savivaldybės biudžetą grąžinamomis lėšomis, gavus Europos Sąjungos, kitos tarptautinės finansinės paramos ir bendrojo finansavimo lėšas už ankstesniais laikotarpiais įgyvendintus projektus, kurių išlaidos buvo finansuotos Savivaldybės biudžeto lėšomis.
Lietuvos Respublikos švietimo, mokslo ir sporto ministerija 2026-06-11 ministro įsakymu Nr. V-456 skyrė 146,0 tūkst. Eur Panevėžio švietimo centro STEAM atvirosios prieigos centro ugdomajai veiklai finansuoti.
Lietuvos Respublikos socialinės apsaugos ir darbo ministerija 2026-09-21 ministro įsakymu Nr. A1-575 skyrė papildomai 10,5 tūkst. Eur kompleksinėms paslaugoms šeimai organizuoti.
Nacionalinė sporto agentūra prie Lietuvos Respublikos švietimo, mokslo ir sporto ministerijos direktoriaus 2026-09-22 įsakymu Nr. VF-2026/52 skyrė 89,9 tūkst. Eur finansavimą Panevėžio Raimundo Sargūno sporto gimnazijos mokinių sportiniam meistriškumui didinti. 
Lietuvos Respublikos švietimo, mokslo ir sporto ministerija ministro 2026-10-02 įsakymu Nr. V-751 sumažino specialiąją tikslinę dotaciją ugdymo reikmėms finansuoti 235,2 tūkst. Eur.
Asignavimų valdytojų prašymu tikslinamos įstaigų pajamų už teikiamas paslaugas įmokos į Savivaldybės biudžetą, jas didinant 11,2 tūkst. Eur ir perskirstant tarp pajamų rūšių: pajamos už prekes ir paslaugas didinamos 49,4 tūkst. Eur, pajamos už ilgalaikio ir trumpalaikio materialiojo turto nuomą – 98,8 tūkst. Eur, o įmokos už išlaikymą švietimo, socialinės apsaugos ir kitose įstaigose mažinamos 137,0 tūkst. Eur.
2026 m. Savivaldybės biudžeto pajamos ir asignavimai didinami 1189,9 tūkst. Eur.
Patikslinus 2026 m. biudžeto pajamas, jos sudarys 226136,0 tūkst. Eur. Patikslinti 2026 m. asignavimai sudarys 240263,2 tūkst. Eur.
Asignavimai keičiami šiose biudžeto programose:
	   Programos pavadinimas 
	2026 m. Asignavimų  pokytis
(tūkst. Eur)
	                        Lėšų paskirtis

	01 Savivaldybės valdymo programa
	9,6
	Valstybės biudžeto lėšos asmeninės pagalbos teikimui ir socialinių paslaugų finansavimui administruoti didinamos atitinkamai 2,1 tūkst. Eur ir 8,8 tūkst. Eur, o užimtumo didinimo programų įgyvendinimui administruoti skirtos lėšos mažinamos 1,3 tūkst. Eur.

	02 Investicijų projektų programa
	760,5
	460,5 tūkst. Eur grąžintų į biudžetą Savivaldybės biudžeto lėšų, kuriomis finansuotos Europos Sąjungos, kitos tarptautinės finansinės paramos ir bendrojo finansavimo lėšomis finansuojamų projektų išlaidos siūloma skirti projektui „Panevėžio daugiafunkcinio sporto ir sveikatingumo centro „Aukštaitija“ rekonstravimas A. Jakšto g. 1, Panevėžio mieste“ finansuoti.
Iš 10 programos perkeliamos 300,0 tūkst. valstybės lėšos vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti projekto „Klaipėdos g. – Vakarinės g. rekonstravimas, užtikrinant eismo saugumą ir pašalinant juodąją dėmę" finansavimui.

	06 Savivaldybės turto valdymo programa
	85,0
	Panevėžio nekilnojamojo turto valdymo centro prašymu, gavus daugiau pajamų už turto nuomą, didinami asignavimai  išlaidoms apmokėti 85,0 tūkst. Eur. 

	[bookmark: _Hlk216275708]10 Miesto infrastruktūros objektų plėtros, modernizavimo ir priežiūros programa
	-307,4
	Perskirstomi asignavimai tarp programų ir asignavimų valdytojų. Iš 10 programos į 13 ir 15 programas perkeliama 7,4 tūkst. Eur Savivaldybės biudžeto lėšų Savivaldybei priklausančiuose pastatuose įvykusiems gedimams likviduoti.
Taip pat, atsižvelgiant į tai, kad Lėkiškio gatvės dalies rekonstravimui skirtas finansavimas iš valstybės biudžeto, 300,0 tūkst. Eur Kelių priežiūros ir plėtros programos lėšų, numatytų vietinės reikšmės keliams (gatvėms) tiesti, taisyti, prižiūrėti ir saugaus eismo sąlygoms užtikrinti, siūloma perkelti į 02 programą projekto „Klaipėdos g. – Vakarinės g. rekonstravimas, užtikrinant eismo saugumą ir pašalinant juodąją dėmę“ statybos darbams pagal sudarytą sutartį užbaigti.

	11 Kultūros ir meno programa
	53,0
	Įvertinus faktinį kultūros ir meno projektų kofinansavimo bei kultūros sektoriaus tarptautiškumo veiklų finansavimo poreikį, perskirstomi asignavimai tarp asignavimų valdytojų – 20,0 tūkst. Eur iš Savivaldybės administracijos perkeliama Panevėžio muzikiniam teatrui, numatant šias lėšas pučiamųjų orkestro „Garsas“ naujiems muzikos instrumentams įsigyti.
Taip pat, kultūros įstaigų prašymu, planuojant surinkti daugiau pajamų už teikiamas paslaugas, didinami asignavimai išlaidoms apmokėti 53,0 tūkst. Eur.

	13 Švietimo ir ugdymo programa
	-54,8






















	Perskirstomi asignavimai tarp programų ir asignavimų valdytojų. Iš 10 programoje numatytų Savivaldybės biudžeto asignavimų 3,7 tūkst. Eur perkeliama švietimo įstaigų pastatų avarinėms situacijoms likviduoti: 2,3 tūkst. Eur – Panevėžio „Žemynos“ progimnazijai dėl karšto vandens šilumokaičio gedimo, 0,6 tūkst. Eur – Panevėžio pradinei mokyklai dėl šildymą reguliuojančio vožtuvo gedimo ir 0,8 tūkst. Eur – Panevėžio lopšeliui-darželiui „Taika“ dėl avarinės sienos būklės.
Iš valstybės biudžeto 216,3 tūkst. Eur mažinamos lėšos ugdymo reikmėms finansuoti.
Valstybės biudžeto lėšos skirtos: 146,0 tūkst. Eur – Panevėžio švietimo centro STEAM atvirosios prieigos centro ugdomajai veiklai, 89,9 tūkst. Eur – Panevėžio Raimundo Sargūno sporto gimnazijos mokinių sportiniam meistriškumui didinti ir 29,8 tūkst. Eur vaikų, kuriems skirtas privalomas ugdymas pagal ikimokyklinio ugdymo programą, ugdymui, maitinimui ir vežiojimui. 
Švietimo įstaigoms planuojant surinkti mažiau pajamų už teikiamas paslaugas mažinami asignavimai išlaidoms apmokėti 107,9 tūkst. Eur. 

	15 Socialinės paramos įgyvendinimo programa
	644,0
	Valstybės biudžeto lėšos papildomai skiriamos kompleksinėms paslaugoms šeimai organizuoti – 10,5 tūkst. Eur, socialinėms paslaugoms finansuoti (socialinės globos teikimui asmenims su sunkia negalia užtikrinti) – 591,2 tūkst. Eur, asmeninei pagalbai teikti – 107,1 tūkst. Eur ir vienkartinėms išmokoms įsikurti gyvenamojoje vietoje savivaldybės teritorijoje ir (ar) mėnesinėms kompensacijoms vaikų išlaikymo išlaidoms apmokėti – 2,6 tūkst. Eur. Ugdymo reikmėms finansuoti skirtos valstybės biudžeto lėšos mažinamos 18,9 tūkst. Eur, o užimtumo didinimo programoms įgyvendinti – 33,3 tūkst. Eur.
Perskirstomi Savivaldybės biudžeto asignavimai tarp asignavimų valdytojų ir programų. Iš 10 programos 3,7 tūkst. Eur perkeliama Panevėžio specialiajai mokyklai-daugiafunkciam centrui panduso ir kiemo aikštelės avarinės būklės šalinimo ir remonto darbams finansuoti.
Socialinių pokyčių centrui planuojant surinkti mažiau pajamų už teikiamas paslaugas, asignavimai išlaidoms apmokėti mažinami 18,9 tūkst. Eur.

	Iš viso
	1189,9
	



5. Kieno iniciatyva parengtas sprendimo projektas: 
Projektas parengtas atsižvelgiant į Savivaldybės merės siūlymą patikslinti Panevėžio miesto savivaldybės 2026–2028 m. biudžetą, pateiktą Panevėžio miesto savivaldybės mero 2026 m. spalio 23 d. potvarkiu Nr. M-679 „Dėl siūlymo patikslinti Panevėžio miesto savivaldybės 2026–2028 m. biudžetą“. Sprendimo projekto rengėjas Savivaldybės administracijos Strateginio planavimo ir finansų skyrius. 
Strateginio planavimo ir finansų skyriaus vedėjo pavaduotoja                        Greta Plungienė	
